open-index/open-wikipedia-markdown huggingface dataset:
Ibrahim Selmanaj

**Ibrahim Selmanaj** U lind më 7 tetor të vitit 1968. Ka mbaruar shkollën e mesme në gjimnazin “Vëllezërit Frashëri” në Deçan. Studimet i vazhdoi në SH.L.P. “Bajram Curri” në Gjakovë në vitin 1991.

Për disa vitë shërbeu si mësimdhënës në shkollën fillore “Minatorët e Trepqës” në Rastavicë. Studimet universitare i vazhdoi në Universitetin “ Hasan Prishtina” në vitin 2007

Në luftën e fundit të Kosovës ishte zëvëndës-komandant për moral në Zonën Operative të Dukagjinit. Ishte krytear i parenë Komunën e Deçanit pas përfundimit të luftës dhe në vitin 2004 rizgjidhet kryetar në radhët e partisë Aleanca për Ardhmërinë e Kosovës (AAK).

Në vitin 2005 u emërua Ministës i Punës dhe Mirëqenies Sociale. Ishte deputet i Kuvendit të Kosovës nga Grupi Parlamentar i AAK-së në periudhën e shpalljes së Pavarësisë së Kosovës, më 17 Shkurt, 2008.

Pas një shkëputje nga skena politike, shërbeu si Drejtor për Shëndetësi dhe Mirëqenie Sociale në komunën e Deçanit.

Ishte pjesmarrës në konferenca të rëndësishme ndërkombëtare dhe përfaqësoi Kosovën në Organizatën Ndërkombëtare të Punës-ILO në Gjenevë.

Është i martuar dhe ka tre fëmijë. Flet gjuhën shqipe, serbo-kroatisht dhe gjuhën angleze.

## Referime
Zylfi Merxha

**Zylfi Merxha** (1933 - 2015) ishte një politikan në Kosovë, i cili shërbeu si deputet në Kuvendin e Kosovës dhe ishte kryetar i Partisë Rome të Bashkuar të Kosovës (PREBK). Ai ishte pjesë e Grupit Parlamentar 7+ në kohën e shpalljes së pavarësisë së Kosovës më 17 shkurt 2008. 

Përveç angazhimit të tij politik, Merxha ishte i përkushtuar në përmirësimin e kushteve të komunitetit rom në Kosovë. Ai punoi për të siguruar bursa për studentët romë dhe për të krijuar mundësi punësimi për të rinjtë nga zona të ndryshme të vendit. 

Pas përfundimit të mandatit të tij si deputet, Merxha vazhdoi të kontribuojë në shoqëri si Ambasador i Paqes për Kosovë, Ballkan dhe Evropë. Ai gjithashtu mbajti pozitën e kryetarit të përjetshëm të PREBK-së, duke vazhduar përpjekjet e tij për të drejtat dhe integrimin e komunitetit rom në shoqërinë kosovare. 

Zylfi Merxha ndërroi jetë në vitin 2015, duke lënë pas një trashëgimi të rëndësishme në politikën dhe shoqërinë kosovare, veçanërisht në avancimin e të drejtave të komunitetit rom. 

## Referime
Zylfije Hundozi

**Zylfije Hundozi** e lindur më 01.06.1956 në Rahovec. Hundozi ishte deputete Grupit Parlamentar të  AAK-së , në  kohën e shpalljes së  Pavarësisë  së  Kosovës. Ka diplomuar në  Fakultetin e Mjekësisë, në lëminë  e preventivës.Përveç gjuhës amtare ajo flet edhe gjuhën serbe dhe angleze. Është e  martuar dhe nënë  e dy fëmijëve.

## Jeta dhe veprimtaria 
Si e vogël arsyet kanë qenë të shumta për Zylfijën që të zgjidhte profesionin e mjekës, pasi që vëllaun dhe djalin e xhaxhaut janë ndarë nga jeta prej kollit të keq që konsiderohej një sëmundje e pashërueshme e asaj kohe. Pas disa viteve i vdiq dhe vajza e axhës nga kafshimi i gjarpërit, në mungesë të mjekëve për ta shëruar. Këto ngjarje e bën Zylfinë të kuptonte se sa të rëndësishme ishin mjekët.

Këto shtyen Zylfijen të studionte mjeksinë për t’i dalur në ndihmë njerëzve.

Pas studimeve të saja ajo filloi punën në Qendrën Klinike Universitare të Kosovës që nga viti 1980 me plot 40 vite përvojë pune. Gjithashtu gjatë viteve 80-ta filloi punën si asistente dhe pas studimeve të doktoraturës është zgjedhur si profesoreshë e neuropsikiatriës. 

Gjatë karrierës së saj akademike ka pulikuar 22 publikime akademike.

## Refernecat
Arat Çerkeze

Tokë e punueshme në të djathtë të djathtë të rrugës së vjetër nga Gjilani për në fshatin Cernicë, në hapsirë mes fshatrave Livoç i Epërmm. Emri i këtij toponimi rrjedh, ngase në afërsi të kësaj hapësire ishin të vendosura disa familje çerkeze, të ardhura nga Abhazia, më 1864, të cilat janë shpërngulur nga ai vend, pas Luftërave Ballkanike. Ky toponim, tani pjesë e urbanizuar e qytetit, aty ku ndodhet Shkolla Fillore, deri para një kohe njihej si, Arat Çerkeze. Sipas disa të dhënave memoriale, ara çerkeze kishte edhe në drejtim të fshatit Shillovë skaj rrugës Gjilan-Bujanoc.

## Referime
Baçevina

Me emrin **Baqevina** njihet hapësira në të majtë të rrugës **Medllin Olbrajt**, përballë kishës ortodkse të qytetit, ku dikur Gjinollët kishin stanet e tyre për ruajtjen e kafshëve.

## Referime
Hajdar Beqa

**Hajdar Beqa** i lindur më 05.01.1978 në Gjakovë , i martuar.

### Arsimimi
Fakulteti juridik, UNIVERSITETI I PRISHTINËS, Jurist i diplomuar.

Universiteti i Evropës Juglindore, titulli magjistër i shkencave në Diplomaci.

### Aktivitete dhe funksione, të tanishme apo paraprake
Pjestar i Ushtrisë Çlirimtare të Kosovës
Zyrtar i lartë në Qeverinë e Përkohshme
Bashkëpunëtor profesional në prokurorinë komunale në Prishtinë, 2005-2006

Menaxher i komisionit kushtetues të Kosovës dhe i komisionit për simbolet dhe himnin e Republikës së Kosovës

Shef i kabinetit të zëvendës kryeministrave, 2008-2009\

Kryeshef ekzekutiv në ndërmarrjen hidroekonomike "Ibër-Lepenci",

Kryetar i degës së PDK-së në Gjakovë
.
## Referimet
Kufca e Poshtme

**Kufca e Poshtme**është vendbanim fushor, që shtrihet rreth 2km në juglindje të Gjilanit. Në këtë vendbanim sot jetojnë familjet shqiptare të ardhura nga fshatrat e ndryshme, si p.sh. Pribofci,Gmica,Gjilani,Përlepnica,Ranatofci etj. Mikrotoponimet më karakteristike:Zabeli Sahit Agës,Kulla Sahit Agës,Çeshmja, etj.

## Histori
Dikur ishte fshat në vete, sot paralagje e qytetit të Gjilanit. Sipas legjendës thuhet se ishte vendbanim i madh, por nga sëmundja e murtajës ky vendbanim është shfarosur. Kishte mbetur vetëm shtëpia e Sahit Agës. Tërë fshati(rreth 10 shtëpi) ishin çipçinj të Sahit Agës. Në burimet historike, si vendbanim të shënuar e kemi gjetur në hartën austriake të vitit 1689, ku është regjistruar si vendbanim me emrin Kuvca ndërmjet Gjilanit dhe Malishevës. Toka ishte çifllëk i Sahit Agës,i cili këtu kishte edhe kullën. Banorët e tjerë,çipçinj i ndërronte shpesh ,si p.sh.,aty ishin shqiptarët nga Capari,serbët nga Kmetoci, pastaj disa romë etj. Me emrin Kufqa-i Zir është e regjistruar në sallnamet e Vilajetit të Kosovës të vitit 1893,të vitit 1896 dhe të vitit 1900. Deri në vitin 1912 jetonte familja e Sahit Agës me disa çipçinj,që një kohë ishin shqiptarë,pastaj serbë dhe romë.Pas okupimit të Kosovës në pushtetin serb në vitin 1912 dhe më vonë,këto toka kalojnë në pronësi të serbëve,si p.sh të Tomë Popoviqit.Gjatë Luftës së Dytë Botërore një kohë jeton familja e Llozanëve nga Gjilani, ndërsa pas luftës jetojnë disa familje emigrante shqiptare të ikura nga Shqipëria.

Në vitin 1958 këtu vendoset familja Huruglica nga Pribofci,e cila i blen këto prona.Pastaj vendosen edhe familjet e tjera. Në periudhën ndërmjet dy luftërave botërore janë kolonizuar 4 familje kolone sllave.

## Demografi
Në vitin 1903 kishte 5 shtëpi serbe;sipas regjistrimit të vitit 1913 kishte 28 banorë;sipas regjistrimit të vitit 1921 kishte 5 shtëpi me 18 banorë;në vitin 1927 kishte vetëm 2 familje rome ortodokse.Por më vonë,këtu u vendosën edhe 4 familje kolone sllave.Pas vitit 1945 nuk llogaritet më si vendbanim i veçantë,por si lagje e Gjilanit.Në regjistrimin e vitit 1953 si lagje e Gjilanit kishte 6 shtëpi me 31 banorë.Në vitin 1999 kishte rreth 20 shtëpi shqiptare dhe është paralagje e Gjilanit.

## Shih edhe
Kufca e Epërme

## Referime
Kulla e Dan Dorocit

**Kulla e Dan Dorocit** ndodhej në të hyrë të fshatit Broboniq 8 km në jug-perëndim të Mitrovicës, afër gurrës në të djathtë të magjistrales Mitrovicë-Pejë. Në një kodrinë strategjike kishte ngritur kullën Dan Doroci një luftëtarë i shquar kundër studimit serb, austro-hungarez, bullgar dhe jugosllav të kohës. Për shkak të konfrontimit me autoriteti e xhandarmërisë dhe ushtrisë serbe, këto të fundit në tetor 1918 dogjën dhe shkatërruan kullën.

## Referime
Abdullah Zajmi

Është njëri nga veteranët e parë të arsimit shqip dhe të punes profesionale e shkencore.Shkollën fillore e kreu në Krumë të Hasit (1934), Shkollën Normale në Shkodër (1942) e Fakultetit Filozofik - Degën e gjuhës e të letërsisë shqipe në Beograd (1952). Karrierën e mësuesisë e filloi më 1942 në Prishtinë, por së shpejti nga Ministria e Arsimit e Shqipërisë u dërgua në Suhodoll të Pazarit të Ri, ku punonin edhe Xhevdet Doda, Xhafer Xërxa, Xhemaludin Presheva, Hateme Shala etj.Më 1945 u riemërua mësues në Gjilan e një vit më vonë inspektor i shkollave shqipe në Drenicë, më 1952 profesor i Shkollës Normale në Gjakovë e në Prishtinë, ku më vonë punon edhe ligjërues në Shkollën e Lartë Pedagogjike dhe Fakultetin Juridiko-Ekonomik dhe bashkëpunëtor shkencor i Institutit Albanologjik, prej ku më 1982 del në pension.Gjithashtu botoi artikuj e studime në periodikun e shtypin shqiptar.Për kontributin në arsim u shpërblye e u dekorua disa herë.Presidenti i Republikës së Shqipërisë, dr. Sali Berisha, me Drekretin Nr.811, dt. 11 prill 1994, e dekoroi për punën në hapjen dhe përparimin e shkollave shqipe në Kosovë në periudhën 1941-1944.

## Referime
Istikamet

**Istikamet** e shohim të nevojshme që me pak fjalë ti zëmë në gojë edhe istikamet përreth qytetit të Gjilanit, të hapura në përfundim të Luftës së Dytë Botërore, nga okupatori fashist gjerman, për mbrojtjen nga sulmet partizano-çetnike. Pas tërheqjes së gjermanëve  dhe vendosjes së pushtetit sllavo-komunist, pjesa më e madhe e atyre gropave do të shndërrohen në varreza masive, të qindra e mijëra shqiptarëve të Anamoravës, të ekzekutuar pa gjyq, gjatë fundit të vitit 1944 dhe fillimit 1945. Ndër gropat, për të cilat më tepër flitej nga banorët e qytetit e rrethinës, është ajo nga hyrja në parkun e madh të qytetit dhe Kombinatit të Duhanit në drejtim të Hallës Sportive e më tej, si dhe gropa tjetër, e cila ndodhej në këndin e rrugës për Bujanoc dhe rrugës "Enver Myftari".

## Referime
Bregu i Thatë

## Bregu i Thatë
Bregore me tokë jopjellore dhe kullosa në jug të qytetit, skaj varrezave. Pas Luftës së Dytë Botërore, tokë e nacionalizuar për nevojat e kooperativës bujqësore "Mladosti". Pas privatizimit, në vitet e fundit është në urbanizim e sipër.

## Referime
Fusha e Qytetit

Fusha e qytetit; në regjistrat kadastrale janë të shënuara arat me tokë pjellore të bonitetit të mirë, që fillonin nga ish-kazerma ushtarake (tani FSK), në të  majtë dhe në të djathtë të rrugës për fshatin Malishevë.

## Referime
Kausha

**Kausha**, ishte objekti në kat, me oborr në qëndër të qytetit, i ndërtuar në kohën osmane dhe deri në përfundim të Luftës së Dytë Botërore, ky objekt, pos nevojave të tjera, ka shërbyer edhe si burg, për çka është më tëpër i njohur. Siç kemi mësuar nga të moshuarit, gjatë kohës osmane, për një kohë në Kaushë ishin të vendosur nxënësit e shkollës Ryzhdije (progjimnazit), deri në ndërtimin e objektit të ri të shollës, si dhe nxënësit e një mejtepi të qyteti.

Në pjesën e përparme të Kaushës, skaj rrugës kryesore ndodhej objekti në kat, me dyqane në katin përdhes, të cilit, më 1956, është ngritur kati i epërm, ku deri rrënimin e tij pas luftës së fundit në Kosovë, ishte e vendosur administrata e Kuvendit të Komunës.

## Referime
Senad Gashi

Senad Gashi (i lindur më 20 prill 1990) është një boksier profesionist gjerman. Ai kaloi fëmijërinë e tij dhe të rinjtë në Zweibrücken dhe filloi karrierën e tij profesionale atje, më vonë duke shkuar në Hamburg. Aktualisht ai është kampion botëror i peshave të rënda pas versionit të GBU.

## Jeta
Në mënyrë relativisht të hershme talenti atletik i Gashit ishte i dukshëm. Si adoleshent, ai fitoi në artet e ndryshme marciale të tilla. B. kickboxing dhe sukseset e para të karatesë. Kështu që ai u bë. a. Kickboxing kampion botëror i grupmoshës së tij. [5]

Në vitin 2012 ai u bë fitues gjerman-hapur në skermë me dorë. Ai mundi në gjysmëfinale kampionin e tetë të Kickboxing Karsten Kruger. Në finale ai mundi në pikë të kampionatit evropian dhe nënkampion Muhammed Halli. [6] [7] [8] Në vitin 2013, ai mori pjesë në një luftë K-1 kundër shumë kampionëve botërorë Muay Thai, Köksal Orduhan. Gashi fitoi luftën pas katër rreshta unanimisht në pika, ku ai vetëm grushtoi vetë luftën. [9] [10]

Gjithashtu në sporte të tjera të tilla. B. Futboll me freestyle, pingpong dhe bilardo, ai ishte në gjendje të arrinte sukses kombëtar dhe ndërkombëtar, si titulli i kampionit gjerman në futboll të lirë.

Së fundi, ai vendosi të përqëndrohet në boksin klasik. Karriera e tij profesionale filloi në maj 2014.

Para se të bëhej një punë me orar të plotë, Boksi kaloi gjashtë semestra duke studiuar shërbime financiare në Universitetin e Shkencave të Aplikuara Kaiserslautern (2010-2013). Në vitin 2013, ai mori një bursë sportive dhe më pas vazhdoi studimet e tij në programin e diplomës Bachelor në ekonominë sportive dhe palestër në Universitetin Gjerman për Parandalim dhe Shëndetësi Publike (DHfpG) në Saarbrücken, të cilin ai përfundoi me sukses në vitin 2015.
Gashi aktualisht jeton dhe vepron  në Hamburg

## Amaterizmi
Gashi erdhi në Shqipëri për herë të parë në kontakt me boksin klasik në moshën tetë vjeçare. Karriera e tij amatore filloi në moshën 16 vjeç në klubin e boksit 1921 Neunkirchen nën mbikëqyrjen e Alfred King. Tashmë pas trajnimit të tij të parë, ai mori pjesë në Kampionatin Saarland dhe fitoi. Nga 98 ndeshje të tij, ai humbi vetëm tetë, katër përfunduan në barazim, dhe 50 nga fitoret e tij ai fitoi nga K.o.

## Profesionalizmi
profesional
Më 17 maj 2014, Gashi kishte debutimin e tij profesional me një fitore të rrumbullakët në raundin e parë.

Deri tani, ai përfundoi 15 luftime profesionale dhe fitoi të gjithë nga K.o. Ai ishte në gjendje të fitonte dhjetë nga 15 luftërat e tij në raundin e parë. Ai ishte në vetëm 15 luftime në ring për 22 xhiro. Lufta e tij e njëmbëdhjetë më 2 tetor 2015 e fitoi titullin e WBC Baltic Heavyweight dhe titullin gjerman të Heavyweight si kundërshtari i tij hoqi dorë në raundin e katërt. Që nga 21 maj 2016, ai është GBU World Heavyweight Champion. Fitorja që fitoi me një eliminim të raundit të parë. kundër kampionit të mëparshëm të kampionëve, Marino Goles. 

Mbikëqyrësi i tij është Martin Kristek.

## Boksimi
Gashi është me dorën e majtë dhe jashtëzakonisht edhe kuti në ekranin e majtë.

Për shkak të shpejtësisë së saj, ajo njihet edhe si "GashineGun".

## Referimet
Arat e Varoshit

**Arat e Varoshit** tokë e punueshme në rrugën për Prishtinë dhe në rrugën për Livoçin e Poshtëm.
Ura Lindore

**Ura Lindore** ndodhet në lindje të Mitrovicës mbi Lumin Ibër. Përmes kësaj ure bëhet lidhja e Lagjës së Boshnjakëve në pjesën e veriut dhe pjesës jugore të qytetit. Tani në këtë pjesë të qytetit jetojnë shqiptarët dhe boshnjakët e vetmja rrugë bashkimi është kjo.

## Referime
Piktura dhe skulptura në Kosovë

**Piktura** dhe **skulptura** në Kosovë i kanë fillesat që prej periudhave më të hershme të historisë së saj .Veqanërisht e njohur sot është figurina 5500 vjeçare prej terakote "Perëndesha në fron " që u zbulua afër Prishtinës në vitin 1956 dhe që u kthye nga Beogradi në Muzeun e Kosovës më 3 qershor 2002.Ajo tani shërben si një simbol i Kosovës.
Një nga majat kulmore më të shënuara në artin e Kosovës mesjetare ishin pikturat e afreskeve dhe ikonave sipas traditës ortodokse bizantine,sidomos në kishat e Graqanicës,Deqanit,Pejës dhe Prizrenit.Po kështu xhamitë osmane në Prizren,Prishtinë dhe gjetkë kishin zbukurime mjeshtërore.Ndonëse arti popullor lulëzoi në të gjithë Kosovën,zhvillimi i pikturës klasike sipas traditës evropiane u pengua nga pesë shekujt e sundimit osman.
Duhet thënë që artet në Kosovë patën një zhvillim të hovshëm vetëm pas Luftës së Dytë Botërore,kur ajo ishte pjesë e Jugosllavisë socialiste.Filizat e parë
të artit pamor u mbollën në Shkollën e Arit në Pejë,e cila u themelua në vitin 1949.Nxënësit më të mirë të kësaj shkolle vazhduan më tej studimet në akademitë e arteve të bukura në Beograd,Zagreb,Lubjanë dhe më vonë në Sarajevë.Në vitet 1960 u krijua dega e arteve të bukura në shkollën normale pedagogjike në Gjakovë,ndërsa në vitin 1974 u themelua edhe Akademia e Arteve të Bukura në Prishtinë .

Piktura në fillim ishte më shumë një traditë akademike ,ku shumica e profesorëve ishin edhe piktorë të cilët kishin studiot e tyre.Piktura,skulptura,dizajni dhe artet grafike lulëzuan në vitet 1980 ,por me shpërbërjen graduale ekonomike dhe politike të Kosovës në vitet 1990 dhe"spastrimin" e shqiptarëve nga institucionet e galeritë gjatë regjimit serb,shumë artist shkuan jashtë shtetit ;serbët kryesisht në Serbi ndërsa shqiptarët në Itali,Gjermani,Francë etj...Vetëm që nga përfundimi i Luftës së Kosovës,artistë të ndryshëm filluan të gëzojnë sukses brenda territorit të vetë Kosovës.
Ura e Lushtës

**Ura e Lushtës** ndodhet në qytetin e Mitrovicës mbi lumin Lushta. U ndërtua në vitet 70-ta shek.XX kur u hap magjistralja e Ibrit.

## Referime
Dardania I dhe II (ish-Gavrani)

**Dardania I dhe II** dikur ishte tokë pjellore e bonitetit të lartë,në veriperëndim të qytetit,tani vendbanim i urbanizuar sipas planit urbanistik të viteve 70 të shekullit të kaluar.Sipas disa autorëve në ngastrën Gavran (DARDANI) janë zbuluar mbeturinat e vendbanimit të dikurshëm për të cilin mendohet se ishte vend i xehëtarëve gjatë eksploadimit të xehes në Gllamë.
Pazari i Drithit (Lama e Miellit)

-Hapësira e cila kohë më parë njihej si **Lama e Miellit**,ishte hapësira e dikurshme e "Sarajit" dhe "Konakut të Pashës",te familjes Gjinolli.Aty,deri në vitet 70 të shekullit të kaluar ,ishte tregu i gjelbër me pjacat e mbuluara për shitjen e produkteve bujqësore-bulmeti.Tani në atë vend ndodhet vetëshërbimi i madh në qendër të qytetit.Vlen të shtojmë se pas rrënimit të **"Konakut të Pashës"** , në atë hapsirë, më 1951,janë ekspozuar trupat e pajetë të patriotëve Hasan Ali Remniku, Agush Haziri-Bresalci me të shoqen Qibrijen dhe Mustafë Hetë Koka me të shoqën Rabijen(shtatëzëne),të cilët pati rastin t'i shihte edhe autori i këtyre rreshtave,si fëmijë i moshës 6-vjeçare

## Referime
Ura e Sitnicës (Mitrovicë)

**Ura e Sitnicës** ndodhej në të dalë nga Mitrovica dhe lidhte qytetin me Shalën e Bajgorës.

Ura ishte mjet bashkimi për shumë vendbanime dhe krahina. Mirëpo kjo urë ka edhe historinë e saj të dhimshme. Më 28.III.1903 nga predha e artilerisë turke u vranë mbi 300 kryengritës shqiptarë nga Shala e Bajgorës, të cilët u përpoqën të pushtonin qytetin. Më vonë, në vitin 1941 eprorët shovenistë serbë Toniç dhe Kaliçanin ndanë nga radhët e tyre 300 ushtarë shqiptarë afër urës dhe i pushkatuan pa kurfarë arsyeje. Kufomat e tyre i hodhën në lumë.

## Shih edhe 
* Mitrovica
* Ura e Ibrit

## Referime
Parku (Gjilan)

thumb|right|250px|Parku i qytetit Gjilan

**Parku** i epërm apo parku i madh i qytetit të Gjilanit, ndodhej në pjesën jugperëndimore të qytetit,në hapsirën skaj varrezave myslimane të qytetit dhe *Kombinatit të Duhanit*. Dikur mjaft i vizituar. I rregulluar me dushk e bagrem,rrugicën në mes për shëtitje.

Tani në këtë hapësirë ndodhet parku i fëmijëve dhe shëtitorja në jug. Ndërkaq,Parku i Poshtëm apo i qendrës,ndodhet po aty ku ishte edhe më .

Ndërkaq poshtë parkut ndodhet edhe sheshi **Rexhep Mala dhe Nuhi Berisha** ku është renovuar mbi shtratin e Lumit Mirusha në vitin 2017 

## Shih edhe
Sheshi i Gjilanit
Gjilani

## Referime
Faton Maloku

**Faton Maloku** i lindur më 14 qershor 1991 në Kosovë. Luan për SC Gjilani në pozicionin e portjerit ku bart numrin 1.Poashtu është lojtar edhe i kombëtares së Republikës së Kosovës.

## Referimet
Ura e Vaganicës

## Ura e Vaganicës
Ndodhet afro 5 km në jug të Mitrovicës në territorin e fshatit Vaganicë mbi lumin Lushta dhe shërben si mjet lidhës për fshatërat Vaganicë dhe Vërrnicë. Në këtë urë në maj të vitit 1999 forcat serbe kryen një sulm vandal ndaj civilëve shqiptarë, me ç'rast u vranë dhe u plagosën dhjetëra civilë shqiptarë.

## Referime
Vagana

**Vagana** quhet kodrina në jug-perëndim të fshatit Vaganicë. Thuhet se nga kjo kodrinë ka marrë emrin edhe fshati.

## Referime
Nazim Dedolli

**Nazim Dedolli** i lindur me 13 mars 1922 në Mitrovicë. Shkollën fillore dhe gjimnazin i kreu në Mitrovicë. Në vitin 1943, Bedri Gjinaj e këshilloi që të shkonte për të shërbyer si mësues në Pazarin e Ri. Ai në vitin shkollor 1943/44 punoi mësues në shkollën fillore "
Naim Frashëri" në Pazarin e Ri, bashkë me mësuesit Abdullah Zajmin, Xhemaludin Ahmetin (Presheva), Hateme Shalën. Pas luftës së Dytë Botërore, në vitin 1945/46 e kreu kursin pedagogjik në Prizren. Në vitin 1946 punoi mësues në Gjurakovc, Mitrovicë, Stari tërg dhe prej vitit 1956 në Graçanicë të Tuzllës. Pas punës në Bosne, kthehet mësues në Pantinë të Vushtrrisë dhe më pastaj në Shkollën fillore "Muharrem Bekteshi" në Mitrovicë deri në vitin 1972, kur edhe pensionohet - dhe sot jeton në Mitrovicë. 

## Referime
Bahçet (Gjilan)

**Bahçet (Kopshtet)** e qytetit, Gjilani kishte shumë ujë, andaj edhe në periferinë e tij kishte sipërfaqe të mirë të mbjellë me perime. Bahçet shtriheshin në jug-lindje të qytetit, në veri kufizoheshin me lagjen e Bejlerëve, në perëndim me Lagjen e Deremëhallës dhe rrugën ""Mulla Idrizi", në lindje me rrugëen për Mlaishevë, në jug me livadhet e qytetit dhe të Kufcës  së Poshtme.

## Referime
Lëndinat në Gjilan

**Lëndinat**, dikur tokë e papunueshme në jug-lindje të qytetit, hapsira mes Zabelit të Sahit Agës dhe lumit Morava. Dikur shfrytëzohej si kullosa për bagëtinë e qytetit dhe të fshatrave Velekincë dhe Maloshevë, kurse tani kryesisht pjesë e urbanizuar.
Pylltaria e Gjilanit

Në rrethin e Gjilanit, gjatë Jugosllavisë mbretërore ekonomia pyjore gjendej në shkatërrim e sipër. Kjo qe rrjedhojë e shtimit të popullsisë, e cila gjithnjë e më shumë i shndërronte kullosat dhe pyjet në tokë pune. Por kësaj duhet t‘i shtohet edhe fakti se organet shtetërore 
131  nuk kishin politika zhvillimore për pylltarinë në këtë anë dhe nuk interesoheshin fare për menaxhimin dhe parandalimin e dëmtimit të pyjeve, ndërsa si pasojë e kësaj ishte zvogëlimi i sipërfaqeve pyjore në këtë trevë. Gjithashtu, nuk shprehej fare interesim nga shteti për pyllëzimin e sipërfaqeve të reja  tokësore. Drunjtë e pyjet, kryesisht kanë shërbyer për nxemje, për ndërtimin e shtëpive dhe për të ushqyer bagëtinë.
Në trevën e Moravës , sipërfaqet pyjore mbulonin 55.149 ha. Përbërja e madhe e pyjeve të degraduara, e shkurreve dhe atyre të zhveshura zvogëlonte dukshëm potencialin e pyjeve. Në një hektar tokë kishte gjithsej 46.3 m2 masë druri. Pyje të larta kishte gjithsej 3.267 ha ose 5,9% e të këtilla më së tepërmi kishte në zonën periferike të regjionit të Moravës, respektivisht në Viti dhe Kamenicë. Pjesa dërmuese e popullsisë fshatare që banonin në viset malore të kësaj ane, drurin për djegie e kishin të vetmin burim nga i cili mund të siguronin ekzistencën, e cila megjithate ishte mjaft e vështire. 

## Referime
Vinarci i Epërm

**Vinarci i Epërm** është fshat i lashtë shqiptar 6 km në perëndim të Mitrovicës. Në të gjitha periudhat historike ka qenë i banuar nga shqiptarët. Në periudhën e sundimit të Mbretërisë Jugosllave, pushteti kolonizoi 6 familje serbe në këtë fshat. Gjatë luftës së fundit në Kosovë fshati u dogj tërësisht dhe u vranë disa banorë nga forcat serbe.

## Referime
Drenik (Thanishtë)

**Drenik (Thanishtë)** është tokë e punueshme e cilësisë së lartë dhe kopshte në pjesën juglindore të qytetit, e cila kufizohej me Fidanishten, arat e Kufcës së Poshtme dhe arat-livadhet e Shivollës. Pas luftës së fundit, në këtë hapësirë, për disa vite, ishin të stacionuara forcat ushatarke të KFOR-it, duke formuar kampin "Montaj". Sipas disa të dhënave memoriale, në këtë hapësirë, para Luftës së Dytë Botërore, kishte edhe stalla për kuaj.

## Referime
Kalillat

**Kalillat**-është lokacioni i thatë dhe kryesisht me gurë,mes Kodrës së Dëshmorëve dhe Livoqit të Epërm,në të majtë të rrugës për Prishtinë,i cili mori emrin nga ajo se dikur në atë vend i kalëronin kuajt.

## Referime
Himnizmi në letërsinë shqipe

**Himnizmi** si prosed krijues u duk në letërsinë shqipe, që autorët e vjetër, në rradhë të parë si himnizim i derivuar i Shkrimit të shenjtë. Në letërsinë e romantizmit dhe në letërsinë e Rilinjdes, ky himnizim kaloi në një rrafsh të ri tematik dhe kishte të bënte përgjithësisht, me rindërtimin poetik të një të kaluare kombëtare të lavdit e të madhështisë, në të cilën projektoheshin në mënyrë retrospektive gjykimet dhe dëshirat për një të ardhme prospektive. Është e natyrshme, që në një letërsi që përqendrohet në krijimin e situatave kombëtare dhe të figurave të adhuruara, nuk kishte vend për vogëlsi, për konflikte e ligësi.

## Referime
Vorbëtarët

**Vorbëtarët** ndodheshin në qendër të Mitrovicës së asaj kohe, në kuadër të çarshisë. Këtu kishin dyqanet e veta shitësit e enëve nga balta : vorbave, qypave, kënatave, çanakëve etj. Mjeshtrit e kësaj zeje punonin në shtëpi këto enë me vegla të thjeshta, bënin pjekjen e tyre dhe në fund ngjyrosjen e tyre. Pastaj i ngarkonin në qerre të kuajve dhe i sjellnim në çarshi ku ua shisnin tregtarëve të qytetit.

## Referime
Mehmet Konjuhi

thumb
**Mehmet Konjuhi** (1853, Zagora (Vushtrri) - 1925, Stamboll) ishte luftëtar dhe prijës i shquar ushtarak i luftës së armatosur nacionalçlirimtare kundër sundimit serb në vitet 1918-1925.

## Biografia 
Mehmet Konjuhi u lind në vitin 1853 në fshatin Zagorë të Komunës së Vushtrrisë. Mehmeti që në rini nisi aktivitetin e tij atdhetar. Më vonë, së bashku me Azem Bejtë Galicën, Ramë Vilasën, Hys Popovën e të tjerë, udhëhoqi aksionet kryengritëse në mbrojtje të etnisë dhe qenies shqiptare. Mehmet Konjuhi në vitin 1923 në Zogaj të Krasniqes kishte krijuar Zonën e Lirë ku pushonin dhe përgatiteshin kryengritësit shqiptarë. 

Në mëngjesin e 10 shkurtit të vitit 1924 forca të mëdha të ushtrisë dhe xhandarmërisë serbe nga drejtimet e Podujevës, Prishtinës dhe Vushtrrisë të udhëhequra nga majori Peroviq do të rrethojnë Zogajn dhe kullat e Konjuhëve, Bajçinovcēve dhe Igrishtëve dhe në mënyrë mizore do të masakrohen 23 veta, shumica gra dhe fëmijë. Në këtë luftë të përgjakshme do të plagoset rëndë edhe vet Mehmeti dhe për 6 javë rresht do të mjekohet në familjen e Bajram Miftarit të Krasniqes. Pas shërimit, së bashku me Hys Popovën, Mehmeti do t'i shkoj në ndihmë Azem Bejtës në rrethimin serb në Galicë. 

Për shkak të ndjekjeve të vazhdueshme u detyrua të shpërngulet në Turqi, ku vdiq i helmuar nga agjentët serbë, më 14 korrik 1925, në Stamboll.
 Kurse pasardhësit e ti janë shperngulur ne Podujeve, duke ndërruar mbiemrin ne Zymeri.

Zyra e Presidentit të Shqipërisë në vitin 1993 me Dekretin nr. 435 Mehmet Konjuhit do t'i jep Urdhrin për Veprimtari Patriotike të klasit të parë (I), me motivacionin, "Udhëheqës, propagandues e luftëtar për mbrojtjen e trojeve shqiptare nga pushtuesit dhe ripushtuesit, duke qenë shembull për pasuesit e tij në luftën për pavarësi dhe çlirim kombëtar".

## Shih edhe 
* Zagora (Vushtrri)
* Komuna e Vushtrrisë

## Referime
Gaz-hanja (depo e gazit)

Gaz-Hanja ishte depo në kohën e Perandorisë Osmane, me një hapsirë mjaft të madhe, e ndërtuar prej tullave të pjekura dhe e mbuluar prej tjegullave, që shërbente për ruajtjen e gazit. Ky objekt ndodhej në hapsirën përtej Lumit të Stanishorit në të majtë rrugës për Bujanoc.
Nga ky objekt e ka marrë emrin dhe një nënlagje e Gjilanit. Gaz-Hanja ka qëndruar për një kohë pas përfundimit të Luftës së dytë botërore, kur edhe është rrënuar për nevojat e objektit të ish-ndërmarrjes shoqërore " Mlladost-i".

## Referime
Gjon Kolndrekaj

**Gjon Kolndrekaj** ka lindur në Pejë të Kosovës më 18 qershor 1956. Në vitin 1974 ai u transferua në Beograd, ku u regjistrua në Akademinë e Arteve Dramatike, Kinemanë dhe Televizionin. Një nxënës para regjisorit dokumentar Joris Ivens, pastaj drejtorëve Miklós Jancsó, Frank Capra dhe Francesco Rosi, ai u transferua në Romë, ku ai ndoqi - nga viti 1976 deri më 1978 - qendrën kinematografike eksperimentale. Pas kësaj përvoje, ai u bë asistent vullnetar i Federiko Fellinit në orën e filmit Prova di.

Në ato vite ai takoi Nënë Terezën, me të cilën ai krijoi një miqësi të qëndrueshme, për ta shoqëruar atë në rikthimin e tij zyrtar në Shqipëri më 14 gusht 1990 dhe kushtoi një dokumentar të shpërndarë në 2009 nga Rai Eri. Takimi me Çmimin Nobël dhe të Shenjtë të Paqes ka ndikuar në të njëjtën vepër të Kolndrekajt, shpesh duke drejtuar drejtimin e tij në tema religjioze monoteiste.

Për më shumë se tridhjetë vjet, Kolndrekaj ka drejtuar programe televizive dhe speciale për RAI. Këto përfshijnë "Green Line" (program televiziv) dhe "L'altra America" ​​në Rai 1, Primo soccorso në Rai 3. Në vitin 2009 ai nënshkroi film dokumentar me një libër të bashkangjitur me titull Matteo Ricci. Jezuit në mbretërinë e dragoit, i dedikuar misionarit, matematikanit dhe kartografit të lindur në Macerata në 1552 dhe vdiq në Pekin në 1610

## Referimet
Vallqi

## Vallqi
Fshat pak kilometra në veri të Mitrovicës. Në këtë vendbanim janë zbuluar gjurmë të lashtësisë që padyshim i takojnë qytëtrimit të lashtë ilir. Ishte i banuar nga shqiptarët deri në fillim të shek.XX. Kur Kosova bie nën sundimin serb fillon edhe shpërngulja e shqiptarëve drejt jugut. Kështu pas një kohe të gjithë banorët shqiptarë që më parë banonin në ktë fshat u vendosën në Vaganicë 2-3 km në jug të Mitrovicës. Edhe sot shumica prej tyre mbajnë mbiemrin Vallqi d.m.th mbiemrin e vendbanimit prej nga u dëbuan me dhunë.

## Referime
Komuna e vjetër

**Komuna e vjetër**, objekti, i cili njihej si Komuna e vjetër në Gjilan, ishte ndërtesë dykatëshe, në qendër të qytetit, skaj rrugës kryesore në këndin e rrugës **Mulla Idrizi**, para hyrjes në objektin e tanishëm të Kuvendit të Komunës.I ndërtuar në kohë osmane, për nevojat e administratës së komunës(Beledijës). Po këtë rol, ky objekt e pati edhe mes dy luftërave botërore dhe më vonë, kur është djegur më 1947 në rrethana të panjohura.
Kur është fjala për djegien e tij, të moshuarit flasin me bindje se objekti në fjalë është djegur me qëllim, për t'i humbur gjurmët e krimeve të paligjshme serbe mbi shqiptarët në fund të vitit 1944 dhe në fillim të vitit 1945.

## Referime
Vneshtat

**Vneshtati** është kodër në territorin e fshatit Vinarc 6 km në perëndim të Mitrovicës. Sipas evakoimit të kujtimeve të moshuarve, kjo pjesë ishte e mbjellur me rrush. Kodra është e një madhësie qindra hektarësh. Edhe sot mund të vërehen gjurmët e pemishtës së dikurshme.

## Refereca
MEDA

**MEDA**, ose 3-metoxy-4,5-ethylenedioxyamphetamine, është një ilaç më pak i njohur psikodelik. MEDA u sintetizua fillimisht nga Alexander Shulgin. Në librin e tij PiHKAL (Phenethylamines I Have Known And Loved), doza minimale është e shënuar si 200 mg, dhe kohëzgjatja e panjohur. Ka shumë pak të dhëna për vetitë farmakologjike, metabolizmin dhe toksicitetin e MEDA.
Xhakomo Leopardi

Konti **Giacomo Leopardi** (i pagëzuar *Giacomo Taldegardo Francesco di Sales Saverio Pietro Leopardi*; Recanati, 29 qershor 1798 – Napoli, 14 qershor 1837) ishte një poet, filozof, shkrimtar, filolog dhe gjuhëtar italian.

Mbahet si më i madhi poet i shekullit XIX në Itali dhe një figurat më të rëndësishme të letërsisë botërore, si dhe një nga kryesorët të romantizmit letrar; thellësia e përsiatjeve të tij përmbi ekzistencën dhe mbi gjendjen njerëzore - me frymëzim sensist dhe materialist – e bën të jetë edhe një filozof të njëfarë kallëpi. Cilësia e jashtëzakonshme lirike e poezisë së tij e ka bërë protagonist qendror në peizazhin letrar dhe kulturor në nivelin evropian dhe ndërkombëtar, me rrjedhoja që shkojnë përtej kohës së tij.

## Jetëshkrimi 
### Fëmijëria 
Giacomo Leopardi lindi më 1798 në Recanati, në shtetin papal, sot në Provincën e Maçeratës, Marke, në njërën prej familjeve më të fisme të vendit, i parëlinduri ndër 10 fëmijë.

## Referime 
## Literaturë 
*
Romanticizmi

[thumb|[Caspar David Friedrich, *Wanderer above the Sea of Fog*, 1818]]
**Romantizmi** (i njohur gjithashtu si **lëvizja romantike** ose **epoka romantike**) ishte një lëvizje artistike dhe intelektuale që filloi në Evropë nga fundi i shekullit të 18-të. Qëllimi i lëvizjes ishte të avokonte për rëndësinë e subjektivitetit, imagjinatës dhe vlerësimit të natyrës në shoqëri dhe kulturë në përgjigje të Epokës së Iluminizmit dhe Revolucionit Industrial.

Romanticistët hodhën poshtë konventat shoqërore të kohës në favor të një pikëpamjeje morale të njohur si individualizmi. Ata argumentuan se pasioni dhe intuita ishin vendimtare për të kuptuar botën dhe se bukuria është më shumë se thjesht një çështje e formës, por më tepër diçka që ngjall një reagim të fortë emocional. Me këtë themel filozofik, romanticistët ngritën disa tema kyçe për të cilat ata ishin thellësisht të përkushtuar: një nderim për natyrën dhe të mbinatyrshmen, një idealizim të së kaluarës si një epokë fisnike, një magjepsje me ekzotiken dhe misteriozen dhe një kremtim të heroikes dhe sublimesë.

Lëvizja romantiste kishte një dashuri të veçantë për Mesjetën, e cila për ta përfaqësonte një epokë kalorësiake, heroizmi dhe një marrëdhënie më organike midis njerëzve dhe mjedisit të tyre. Ky idealizim binte ashpër në kontrast me vlerat e shoqërisë së tyre industriale bashkëkohore, të cilën ata e konsideronin të huaj për materializmin e saj ekonomik dhe degradimin e mjedisit. Ilustrimi i lëvizjes i mesjetës ishte një temë qendrore në debate, me pretendimet se portretizimet romantiste shpesh anashkalonin anët negative të jetës mesjetare.

Konsensusi është se romantizmi arriti kulmin nga viti 1800 deri në vitin 1850. Megjithatë, diskutohen gjithashtu një periudhë "Romantike e Vonë" dhe ringjallje "neoromantike". Këto zgjerime të lëvizjes karakterizohen nga një rezistencë ndaj formave gjithnjë e më eksperimentale dhe abstrakte që kulmuan në artin modern dhe dekonstruksioni i harmonisë tradicionale tone në muzikë. Ata vazhduan idealin romantik, duke theksuar thellësinë e emocioneve në art dhe muzikë duke shfaqur mjeshtërinë teknike në një stil të pjekur romantik. Megjithatë, në kohën e Luftës së Parë Botërore, klima kulturore dhe artistike kishte ndryshuar në një shkallë të tillë që romantizmi në thelb u shpërnda në lëvizjet e mëvonshme. Figurat e fundit të romantizmit të vonë për të ruajtur idealet romantike vdiqën në vitet 1940. Megjithëse ata ishin ende të respektuar gjerësisht, ato shiheshin si anakronizma në atë pikë.

Romantizmi ishte një lëvizje komplekse me një shumëllojshmëri pikëpamjesh që përshkuan qytetërimin perëndimor në të gjithë globin. Lëvizja dhe ideologjitë e saj të kundërta e formuan njëra-tjetrën me kalimin e kohës. Pas përfundimit të tij, mendimi dhe arti romantik ushtroi një ndikim gjithëpërfshirës mbi artin dhe muzikën, trillimet spekulative, filozofinë, politikën dhe ambientalizmin që ka zgjatur deri në ditët e sotme.
Kuvendi i Komunës së Gjilanit

**Kuvendi Komunal** është organi më i lartë në Komunë, i cili zgjedhet në mënyrë të drejtpërdrejtë nga qytetarët, në pajtim me ligjin për zgjedhjet lokale. Kuvendi i Komunal së Gjilanit ka 35 anëtarë.
 
Pushteti dhe detyrat e Komunës ushtrohen nga Kuvendi i Komunës dhe organet e tij, përveç kur përcaktohen ndryshe sipas këtij Statuti.
 
Të gjithë anëtarët e Kuvendit të Komunës kanë të drejta të njëjta dhe të barabarta dhe mundësi për të marrë plotësisht pjesë në proceset e Kuvendit. Kuvendi i Komunës kujdeset që këto të drejta dhe mundësi të përfshihen në Statutin dhe Rregulloren e punës së tij. 
 
## Funksionet e Asamblesë Komunale
Kuvendi Komunal miraton Statutin dhe e ndryshon atë. Vendimi për miratim apo ndryshim të Statutit, aprovohet nga 2/3 e anëtarëve të Kuvendit të Komunës. 
 
Kuvendi i Komunës miraton Rregulloren e punës dhe mund ta ndryshojë atë nëse konsideron se një gjë e tillë është e nevojshme. Vendimi për miratimin apo ndryshimin e Rregullores së punës, aprovohet me shumicë të anëtarëve të Kuvendit të Komunës.
 
Kuvendi i Komunës së Gjilanit funksionon në bazë të LVL, Statutit dhe akteve tjera nënligjore.
 
Kuvendi i Komunës nuk mund t’i delegojë përgjegjësitë e veta për marrjen e vendimeve lidhur me:
* Statutin dhe Rregulloren e punës, rregulloret komunale dhe miratimin, ndryshimin dhe shfuqizimin e tyre;
* miratimin e buxhetit dhe planeve investuese;
* miratimin e çështjeve të tjera financiare, të cilat janë të rezervuara për Kuvendin
* planin vjetor të punës dhe raportin vjetor;
* themelimin e komisioneve të kërkuara sipas këtij Ligji;
*  emërimin dhe shkarkimin e nënkryetarit për komunitete;
* zgjedhjen e kryesuesit dhe zëvendëskryesuesit të Kuvendit Komunës;
* nivelin e tarifave dhe ngarkesave;
*  krijimin dhe përdorimin e simboleve, dekoratave dhe titujve të nderit të Komunës, në pajtim me ligjin në fuqi;
* emërimin dhe riemërimin e rrugëve, rrugicave dhe vendeve të tjera publike;
* marrjen e vendimeve për t’u bashkuar me asociacione përfaqësuese të Komunave të Republikës së Kosovës; dhe
* përgjegjësive të tjera që kërkohen me ligj. 
 
Për marrjen e vendimeve, Kuvendi i Komunës mund t’ia delegojë pushtetin e tij Komitetit të Kuvendit të Komunës, apo Kryetarit të Komunës. Kuvendi i Komunës mund të tërheqë delegimin e pushtetit në çdo kohë.
 
Komitetet në kuadër të kompetencave të veta lidhur me çështjet e caktuara, mund t’i rekomandojnë Komitetit për Politikë dhe Financa dhe Kuvendit të Komunës shqyrtimin dhe marrjen e vendimeve përkatëse. 

## Anëtarët e tanishëm të Asamblesë
## Komitetet
-Në kuadër të Asamblesë Komunale pjesë përbërëse janë edhe Komitetet :

* Komiteti për Politikë e Financa
* Komiteti për Komunitete
* Komiteti për Shëndetësi dhe Mirëqenie Sociale
* Komiteti për Arsim
* Komiteti për Zhvillim Ekonomik dhe Agrokulturë
* Komiteti për Planifikim Urban dhe Mbrojtje të Mjedisit
* Komiteti për Shërbime Publike. Banim. Mbrojtje...
* Komiteti për Kulturë, Rini dhe Sport
* Komiteti për Gjeodezi. Kadastër. Pronë
* Komiteti për Bashkëpunim Ndërkufitar
* Komiteti për Barazi Gjinore
* Komiteti për Planifikim Hapësinor

## Referime
Lopça

**Lopça** është një fshat mesjetar shqiptar në territorin e fshatit Zabërxhë. Përmendet në burimet e shkruara në shek. XV si vendbanim me disa shtëpi. Sot është territor i pabanuar dhe shërben si kullosë e bagëtive. Në bazë të konfiguracionit të terrenit duket se ishte i banuar dikur.

## Referime
Hamami i Hyrës

**Hamami** ishte njëri nga objektet profane të kulturës orientale me vlerë arkitektonike në Gjilan. Hamami, si ndërtim klasik i arkitekturës islame shqiptare, u ndërtua në Mëhallën e Bejlerëve nga Gjinollët, menjëherë pas vendosjen e tyre në këtë hapsirë. Banjat, për nga mënyra e shfrytëzimit, vendi i ndërtimin, skema kompozicionale, madhësia dhe trajtat e tyre, ndahen në publike dhe private, përkatësisht shtëpiake-familjare. Hamami i Gjilanit i ishte dedikuar oxhakut Gjinolli dhe mu për këtë është quajtur hamami i Haremit. Në kujtesën e popullit, ky hamam ka mbetur edhe si **"Hamami i Hyrës"** apo thjesht *Hamami*, i cili nuk funksionon.

## Referime
Lugu i Kaprojve

**Luga e Kaprojve** ndodhet në territorin e fshatit Rrzhanë. Është një luginë e madhe e pasur me burime uji dhe kullosa. Popullsia e fshatrave përreth e quan "Lugu i kaprojve", pasi në këto anë kishte kaproj me shumicë.

## Referime
Adrian Gaxha

**Adrian Gaxha** u lind në Shkup më 13 shkurt 1984 dhe është një këngëtar dhe autor këngësh shumë i njohur.  

## Jeta e hershme 
Adriani vjen nga një familje prej 4 anëtarësh, babai i tij quhet Emin, mamaja quhet Suzana dhe vëllai quhet Driton. Adriani është fëmija i vogël. Adriani nis për herë të parë të këndojë në moshën 5-vjeçare ku regjistrohet në shkollë të muzikës. Gjithashtu po 5-vjeçar merr pjesë në një festival për fëmijë të quajtur "Bilbilat e Pranverës".  

## Karriera profesionale 
Adriani vazhdoi të frekuentonte festivalet për fëmijë deri në moshën 16-vjeçare. Adriani fitoi zemrat e publikut shqiptar kudo që ndodhej, por ambicia e Gaxhës shkon edhe më larg. Në fillim Adriani vendos që në Ballkan të njihet duke kënduar shqip dhe pas disa kohësh Gaxha e ndjen të arsyeshme të kënaqë edhe publikun maqedonas e boshnjak me një album në gjuhë maqedonase, i cili shiti kopje në shuma marramendëse. Gaxha jo vetëm që rrëmbeu zemrat e çdo vajze me pamjen e tij, por edhe me stilin dhe performancën e jashtëzakonshme. Për të mos lënë pas modelizmin, Gaxha përfaqëson Shqipërinë në Turqi ku dhe merr çmimin e parë si djali më i bukur në Ballkan. Gaxha kishte fituar zemrën e krejt publikut të Ballkanit tashmë, por prapë nuk dorëzohet. Ndërkohë një tjetër karakteristikë e Adrianit po dilte në pah, ambicia.Gaxha tenton të arrijë sa më larg në skenën maqedonase duke shuar çdo racizëm që ekzistonte midis maqedonasëve dhe shqiptarëve të Maqedonisë, kështu që merr pjesë në festivalin e Shkupit që çon finalistin në Eurovizion, por del i dyti. Megjithatë ai nuk dorëzohet, sepse 2 vjet më pas del triumfues në skenën e Shkupit dhe bëhet shqiptari i parë që prezanton Maqedoninë në Eurovizion, jo vetëm Maqedoninë por Shqiptarët e Maqedonisë.Por Adrijanin nuk mund ta quash vetëm "djali i baladave", kur i "qante" këngët ritmike me përformanca dhe koreografi.Gaxha gjithashtu cilësohet si kërcimtar shumë i mirë dhe përformues i talentuar gjithashtu. 

## Diskografia 
### Albume 
* *Luj, Luj, Luj* (2003)
* *Thuaj Mamit* (2004)
* *300 Godini* (2008)
* *Brenduar* (2010)

## Referime
Industria e filmit në Kosovë

Industria kosovare e filmit i ka fillimet e saj në vitet 1970.Më 20 shkurt 1969 parlamenti i Kosovës hodhi themelet për krijimin e Kosovafilmit, institucioni shtetëror për prodhimin, shpërndarjen dhe shfaqjen e filmave.Drejtori i parë i saj ishte aktori Abdurrahman Shala, dhe pas tij erdhi shkrimtari dhe poeti i shquar Azem Shkreli, nën drejtimin e të cilit u krijuan filmat më të suksesshëm.Drejtorë të mëvonshëm të Kosovafilmit ishin Xhevat Qorraj dhe Ekrem Kryeziu.Pas prodhimit të 17 filmave artistikë dhe një numri të amdh filmash të shkurtër dhe dokumentarësh, institucioni u mor nga autoritetet serbe rreth viteve 1990 dhe ka shumë kohë që nuk ka qenë aktiv.
Në periudhën nga 1970 deri në 1976, Kosovafilm prodhoi tetë filma artistikë në BKS, pjesa më e madhe filma për luftën partizane dhe shumë prej tyre në bashkëpunim me Filmske Novosti dhe Avala Film të Beogradit.Prodhimi i parë në gjuhën shqipe ishte filmi "Kur pranvera vonohet", premiera e të cilit u shfaq më 12 korrik 1979, me regjisor Ekrem Kryeziun, mbështetur në ditarin partizan të Fadil Hoxhës.Ndër prodhimet më të sukseshme të Kosovafilmit ishte filmi Proka, që u shfaq për herë të parë më 24 qershor 1985, i cili fitoi një çmim në Festivalin e Filmit në Kanë.Regjisor i filmit ishte Isa Qosja, me skenar të Eqrem Bashës dhe skenografi të Agim Çavdarbashës.Filmi i fundit, dhe ndoshta më i njohuri nga nëntë filmat shqiptarë të asaj periudhe, ishte "Rojat e mjegullës", premiera e të cilit u shfaq më 15 qershor 1988.Regjisor i këtij filmi ishte përsëri Isa Qosja dhe në rolet kryesore luanin Xhevat Qorraj, Enver Petrovci, Florie Siarina dhe Çun Lajçi.Filmi më i fundit i Kosovafilmit është Kukumi (2005), me regjisor Isa Qosjen.

## Referime
Xhamia e Haxhiveselit

**Xhamia e Haxhiveselit** monument kulturoro-historik i religjionit islam ndertuar fillimisht si mesxhid (pa minare) ne vitin 1450 nga Hysen Qaushi dhe pastaj kompletuar me minare në vitin 1777 nga Haxhi Veseli. Sipas treditësm haxhi Veseli ishte një burrë që sapo ishte kthyer nga Qabeja dhe gëzonte autoritet të madh në vendlindje dhe rrethinë. Aq modest ishte sa që kur ia vranë djalin ditën e varrimit ia fali gjakun dorasit. Një ditë tjetër kishte gjetur një çantë me ar dhe e dorëzoi menjeherë tek organet e pushtetit në Mitrovicë. Organet e publikuan humbjen e pasurisë, mirëpo askush nuk u lajmërua. Atëherë xhandarët ftuan Haxhi Veselin dhe ia dorëzuan paratë. Haxhiu me ato para ndërtoi një xhami në periferi të Mitrovicës që mori emrin Haxhi Veseli. Në këtë tempull të fesë popullata e lagjeve periferike dhe fshatarëve të afërta të Mitrovicës ka kryer ritet fetare. Në vitin 1999 xhamia u dogj nga forcat serbe. Në hirin e zjarrit të pushtuesit përfunduan edhe qindra-mijëra libra me vlerë nga e kaluara. Në oborrin e saj u varrosen trupat dhjetra-civilëve shqiptarë. Pas lufte është riparuar me fondet monetare të Emirateve të Bashkuara Arabe.

## Referime
Lugu i Mollave

**Lugu i Mollave** është lokalitet në territorin e fshatit Batahir në thellësi të Shalës së Bajgorës. Sipas traditës së përcjellur brez pas brezi në të kaluarën fshati ishte i vendosur në këtë pjesë të territorit (edhe sot mund të vërehen copa tullash dhe gurësh), ndërsa më poshtë kishin edhe plantacionet me molla.

## Referime
LUSHTA E MBULUAR

Quhet kështu, për arsye se autoritetet komunale të pushtetit lokal të Mitrovicës në fillim të viteve të 80-ta shek.XX për shkak të ndërtimit të rrugëve dhe për të penguar vërshimet bënë mbulimin e lumit Lushta për afro dy-tri kilometra kryesisht atë pjesë ku lumi kalonte nëpër qendër të qytetit.

## Referime
Xhamia e Shipolit

U ndërtua në këtë vendbanim në fund të viteve 80-ta shek. XX me shpenzime të banorëve vendas.Xhamia ndodhet afër magjistrales Mitrovicë-Skenderaj-Pejë.
Gjatë luftës në Kosovë ky tempull i fesë u shëndrrua në strehimore për qindra-mijëra refugjatë të ikur nga krahinat e Drenicës, Llapushës dhe Gjakovës. E dogjën nga brenda forcat serbe në vitin 1999. Pas luftës u riparua nga mjetet financiare të Emirateve të Bashkuara Arabe. 

## Referime
Haki Demolli

**Haki Demolli** (i lindur më 17 Shkurt 1963) është një politikan, jurist dhe profesor shqiptar i Kosovës. Ai shërbeu si Ministër i Forcës së Sigurisë së Kosovës nga viti 2014 deri në vitin 2017 dhe si Ministër i Drejtësisë së Kosovës në vitin 2010.

## Jeta e hershme
Haki Demolli ka lindur në Prishtinë më 17 shkurt 1963. 

Në vitin 1985, Demolli u diplomua në Fakultetin Juridik të Universitetit të Prishtinës.

Nga viti 1986 deri në 1987, Demolli internoi në Gjykatën e Qarkut në Prishtinë. 

Në vitin 1978, Demolli filloi ligjërimin në Fakultetin Juridik të Universitetit të Prishtinës. Ai vazhdon të ligjërojë atje sot. 

Nga shtatori 1999 deri në prill 2003, Demolli ligjëroi në Shkollën e Shërbimit Policor të Kosovës (tani Qendra e Kosovës për Edukim dhe Zhvillim të Sigurisë Publike) në Vushtrri. 

Nga viti 2000 deri në vitin 2008, Demolli ishte nënkryetar i Federatës së Futbollit të Kosovës.

Në 2001, Demolli doktoroi nga Fakulteti Juridik i Universitetit të Prishtinës. 

Nga maji 2003 deri në 2010, Demolli ishte drejtor i Qendrës Juridike të Kosovës, një organizatë joqeveritare. 

Nga viti 2005 deri në vitin 2008, Demolli ishte pjesë e komitetit drejtues të Universitetit të Prishtinës. 

Demolli botoi 3 libra në 2002, 2006 dhe 2009.

## Karriera politike
Më 31 mars 2010, Demolli u shpall Ministër i Drejtësisë së Kosovës, duke zëvendësuar Nekibe Kelmendin. Ai vazhdoi në këtë pozicion deri më 18 tetor 2010. 

Në zgjedhjet e Kosovës në 2010 , Demolli fitoi një vend në Kuvendin e Republikës së Kosovës për një mandat që filloi në 2011. Gjatë kohës së tij në Legjislaturën e Katërt, ai ishte Kryetar i Komisionit për Reformën Zgjedhore dhe një anëtar i Komitetit Mbikëqyrës për Agjencinë Kosovare të Inteligjencës. 

Në vitin 2014, Demolli fitoi rizgjedhjen në Kuvend dhe u emërua Ministër i Forcës së Sigurisë së Kosovës. 

Më 9 shtator 2017, Demolli u zëvendësua nga Rrustem Berisha si Ministër i Forcës së Sigurisë së Kosovës.

## Referencat
## Lidhje te jashtme
## Burimet
Zakoshniku

**Zakoshniku** është një vendbanim historik që përmendet në dokumentet arkivore të periudhës 1904-1912, me 20 familje shqiptare, të gjitha muhaxhire.

## Referime
Shpresa Murati

E lindur më 13.05.1970 në Prizren, Murati ishte deputete e partisë VAKAT në kohën e shpalljes së pavarësisë së Kosovës, më 17 shkurt 2008. E diplomuar në Fakultetin e Mjekësisë , Murati ishteligjëruese lëndëve profesionale në SHMM “Luciano Motroni’’ në Prizren si dhe deputete në Kuvendin e Republikës së Kosovës (legjislatura II). Përveç gjuhës amtare ajo flet pjesërisht edhe gjuhën shqipe dheatë angleze.
Nezir Halimi

**Nezir Halimi** (1917 - 1998) ka qenë arsimtar dhe aktivist i dalluar që ka dhënë kontribut në zhvillimin e arsimit në Kosovë.
## Biografia
Nezir Halimi lindi në fshatin Kadër (Zasellë) në vitin 1917, shkollën fillore e kreu në vendlindje, medresenë "Gazi Isa Beg" në Mitrovicë. Në vitin 1942 e kreu kursin pedagogjik në Prishtinë dhe u emërua mësues në fshatin Kadër, me mësuesin Sejdi Sylejmani. Pas Luftës së Dytë Botërore emërohet mësues në Pozhoran të vitisë. Më 1952 e kreu Shkollën Normale të Gjakovës dhe emërohet drejtor i shkollës në Stantërg dhe pas një viti transferohet në Mitrovicë. Ishte këshilltar arsimor i Entit Arsimor Pedagogjik të Mitrovicës. Vdiq në Mitrovicë.

## Shih edhe 
* Arsimi në Kosovë
* Historia e arsimit shqiptar

## Referime